recursal/SuperWikiNEXT-32B huggingface dataset:
**2014ko Alaskako gobernadore hauteskundeak** azaroaren 4an egin ziren, Alaskako gobernadorea eta gobernadoreordea aukeratzeko. Aldi berean, Alaskako AEBko Senatuko II. klaseko aulkia aukeratu zuten.

Sean Parnell gobernadore errepublikanoa bigarren agintaldi oso baterako aurkeztu zen berriro, baina Mead Treadwell gobernadoreordeak Estatu Batuetako Senatura aurkeztea erabaki zuen. Hauteskunde primarioak 2014ko abuztuaren 19an egin ziren kargurako alderdiaren hautagaiak zehazteko, gobernadorearentzako eta gobernadoreordearentzako primarioak bereizita, eta irabazleak elkarrekin aurkeztu ziren hautagaitza berean. Parnell izendatua izan zen; gobernadoreorde-hautagaia Anchorageko alkatea izan zen, Dan Sullivan. 

Demokratek Alaskako Funts Iraunkorreko zuzendari exekutibo ohi eta enpresaria izendatu zuten, Byron Mallott, zeinaren formulakidea Hollis French senataria izan baitzen. Halaber, independente gisa aurkeztu zen Bill Walker Valdezeko alkate errepublikano ohia, Craig Fleener formulakidea zuena, Alaskako Ehiza eta Arrantza Saileko komisariorde ohia. 2014ko irailaren 2an, Walkerrek eta Mallottek beren kanpainak batu zituzten, azaroko hauteskundeetan hautagaitza independente bakar gisa agertzeko, Alaskako Alderdi Demokratak babestu zuena. Walker-Mayllot bikoteak irabazi zituen hauteskundeak.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4708647
* Commonscat Multimedia: Alaska gubernatorial election, 2014

---

 |

* Wd Datuak: Q4708647
* Commonscat Multimedia: Alaska gubernatorial election, 2014
***Aingeruak nekez ausartzen diren tokian*** (euskaraz: «Where Angels Fear to Tread») E. M. Forster idazleak 1905ean plazaratu zuen eleberria da. Izenburua Alexander Poperen *An Essay on Criticism* liburuaren lerro batetik dator: "For fools rush in where angels fear to tread" (Aingeruak zapaltzeko beldur diren tokietan ergelak sartzen dira).

Laburpena
---------

*Aingeruak nekez ausartzen diren tokian* Forsterrek argitaratutako lehendabiziko eleberria da, 1905ean hain zuzen ere. Ingelesa izan arren, herri eta kultura mediterraneoenganako interes handia izan zuen beti eta Italian gertatzen da hemen kontatzen zaigun istorioa. Pertsonaia nagusiak bi emakume ingeles eta gizon italiar bat dira eta liburuak bi kultura ezberdinon arteko gatazka erakusten digu, pertsonaiek bizi dituzten egoeretan oinarriturik. Forsterrek XIX. mendeko hizkuntza elaboratu eta korapilatsuari utzi eta hemen estilo libreago eta ahozkoagoa erabili zuen. Bere garaiko gizarteari buruzko ardura erakutsi zuen beti eta gizarte maila ertaineko bizimoduaren begirale zehatz eta zorrotza izan zen.

Bertsioak
---------

BBCk 1966an egokitu zuen eleberria telebistarako, Hilabeteko Antzezlan gisa. 1991n Charles Sturridgeren pelikula bihurtu zen, Rupert Graves, Giovanni Guidelli, Helen Mirren, Helena Bonham Carter eta Judy Davis aktoreek antzeztu zuten. Eleberriaren hamar ataleko irrati-moldaketa bat eman zen BBC Radio 4-n. Mark Weiserek eleberria opera gisa estreinatu zuen Peabody Institute of Music-en, 1999an, eta 2015ean izan zuen estreinaldi profesionala Kaliforniako Opera San Josén.

Bibliografia
------------

* Edward Morgan Forster: *Aingeruak nekez ausartzen diren tokian*, Ibaizabal, 1993, 90 orri, ISBN: 84-7992-187-0. Itzultzailea Idoia Santamaria. Literatura Unibertsala bildumaren barruan argitaratutako lana, itzulpen-lehiaketa irabazi ondoren.

Erreferentziak
--------------

1. ↑

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q7993159
* **Identifikadoreak**
* GND: 4511962-4
* **Hiztegiak eta entziklopediak**
* Britannica: url

 |

* Wd Datuak: Q7993159
**Ainguraketa** esanahi zabala duen terminoa da. Eraikuntza arloan ainguratze mota ugari daude; konpondu, atxiki eta zintzilikatu beharrak dauden hainbat mota, alegia.

Eraikuntza arloan, etxeetan, zubietan eta ingeniaritza zibil eta errepide lanetan mota guztiko ainguraketak erabiltzen dira. Meatzaritzan ere, ainguraketa mota bereziak erabiltzen dira, esaterako muturreko kargak, karga-astunak eta -arinak eustekoak beste batzuen artean.

Gizakiak eraikitzen eta fabrikatzen duen guztia, nolabait, ainguratuta edo finkatuta egon behar du.

Eraikuntzan, orokorrean, barra biribil hariztatuak izaten dira, haria mutur batean edo bietan izan dezake, zuzena edo amaiera kurbatua, *L-*, *J-* edo *U*- forma izanik ohikoenak. Gehienbat hormetan edo zoruan erabiltzen dira, hormigoi edo beste elementu konstruktibo batzuk eusteko edo egiturak edo makinerietan ezartzeko.

Ainguraketaren erabilera ohiko batzuk honako hauek dira: apaletegiak, burdinezko dorreak, motorren muntaiak, kale-argiak eta semaforoak.

Ainguraketa berezi asko daude, esaterako harlangaitz hormetarako, kartoi-igeltsuzko hormetarako, altzairuzko egituretarako, zurarako eta abar.

Ainguraketek nazioarteko kalitate arauak bete behar dituzte, mota eta erabileraren arabera, jasan behar dituzten ezaugarriak bermatzeko, hots, tentsioak, bultzadak, zizaila erresitentzia eta malgutasuna, besteak beste.

Ainguraren fabrikazioa
----------------------

Normalean karbono gutxiko eta ertaineko altzairuekin fabrikatu ohi dira, estalita edo estalitako galbanizazioaren bidez. Eskakizun handiagoetarako aingurak aleazio altzairuekin fabrikatuta daude; SAE 4140, SAE 4340, etab. Aingura fabrikatzean izan behar duen kalitatea lortzeko, ASTM, AISI, SAE, DIN, edo antzeko prozedurak edo estandarrak hartu behar dira kontuan.

Ainguraketa motak (gaztelaniaz):

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2002016
* Commonscat Multimedia: Fasteners

---

* **Identifikadoreak**
* BNF: 11978870m (data)
* LCCN: sh85047400
* NKC: ph195824
* NARA: 10636685
* AAT: 300036363
* **Hiztegiak eta entziklopediak**
* Britannica: url

 |

* Wd Datuak: Q2002016
* Commonscat Multimedia: Fasteners
1980ko Everesterako Euskal Espedizioaren logoa.
**1980ko Everest Euskal Espedizioa** 1980. urtean Everest (8.848 m) mendia igotzeko asmoz Euskal Herrian antolatu zen mendi-espedizio bat izan zen. Helburu hori urte hartako maiatzaren 14an lortu zuten. Espedizio horren aurrekari zuzenena da 1974ko Tximist Espedizioa. Izan ere, aurreko hartan parte hartuta eskarmentu handia bereganatu zuten hainbat kide izan ziren beste honetan ere.

Martin Zabaleta izan zen munduan Everesta igotzen 104. pertsona eta ikurrina bertan jarri zen 14. bandera.

Taldekideak
-----------

1980ko Euskal Espedizioko kideak.
1979an jada aukeratu ziren espedizioa osatuko zuten hamabi taldekideak:

* Bost gipuzkoar: Juan Ramon Arrue (1948, Azpeitia), Ricardo Gallardo (1940-1989, Donostia), Joxe Urbieta "Takolo" (1941-2000, Azpeitia), Felipe Uriarte (1944, Pasai Donibane) eta Martin Zabaleta (1949, Hernani).
* Hiru arabar: Juan Ignacio Lorente (1939-2022, Gasteiz) espedizio burua eta medikua, Ángel Vallejo Rosen (1942, Biarritz) eta Luis María Saenz de Olazagoitia "Petxu" (1943, Gasteiz).
* Bi bizkaitar: Kike De Pablo (1952, Zamora) eta Emilio Hernando (1953-2013, Bilbo).
* Bi nafar: Xabier Erro (1946-2018, Lesaka) eta Javier Garaioa (1950, Iruñea).

Igoera
------

Hamabi mendizale joan baziren ere, Martin Zabaletak baino ez zuen lortu goraino igotzea. Maiatzaren 13an Juan Ignacio Lorente, espedizioko medikuak eta Zabaletak saiakera bat egin zuten bi xerpekin batera, baina ez zuten lortu. Bi ordutara, Lorentek bertan behera utzi zuen saiakera. Hurrengo egunean Zabaleta berriro saiatu zen Pasang Tembarekin batera, eta 15:30ean lortu zuten gailurrera iristea.

Ikus gainera
------------

* 1974ko Tximist Espedizioa
* Euskal Herriko alpinismoaren historia

Kanpo estekak
-------------

* **(Gaztelaniaz)** «35 años después del día en el que el Everest habló en euskera» (Everest euskaraz mintzatu zen egunetik 35 urtera), *Noticias de Gipuzkoa*, 2015-05-17.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q31187950

 |

* Wd Datuak: Q31187950


1. ↑   **(Gaztelaniaz)** «La llegada de la ikurriña a la cima del Everest cumple 40 años» *Mundo Deportivo* 2020-05-14 (Noiz kontsultatua: 2020-05-14).
Brooklyn zubia elur-bisutsa zegoenean.
**1888ko elur-bisuts handia** (ingelesez: *Great Blizzard of 1888* edo *Great Blizzard of '88*) 1888ko martxoaren 11tik martxoaren 14ra AEB eta Kanada ekialdea astindu zituen elur-bisutsa izan zen, AEBtako historiako handienetakoa.

Ezaugarriak eta ondorioak
-------------------------

Elur-bisutsak ezustean harrapatu zuen New York hiria, izan ere, bizpahiru egun lehenago udaberri aurreratuak tenperatura epelak ekarri zituen.

Egun horietan metro eta erdiko elur geruzak inkomunikatuta utzi zuen Manhattan. Brooklyn zubia berehala itxi zuten eta ferryek ez zuten zerbitzurik eman; New Jerseytik Hudson ibaiko ur izoztuen gainean oinez abiatutako gutxi batzuek soilik lortu zuten uhartera iristea. 130 km/h-ko haizeek egoera okertu zuten, besteak beste hiriko kaleetako elektrizitate eta telefono hari amarauna botata. Asteak behar izan zituen hiriak bere onera etortzeko. New Yorkeko suhiltzaileen arabera, piztutako suteek garaiko 25 milioi dolarreko galera eragin zuten; orotara izandako kalte materialak ezin izan zituzten kalkulatu. Inguru osoan 400 hildako izan ziren, erdia New Yorken.

Gertakaria komunikabideetan
---------------------------

Benetako ondorioak jakin baino lehen ere, martxoaren 13an, *The New York Times* egunkariak "*hiriak ezagutu duen ekaitzik larriena*" zela esan zuen. Komunikabideak gogor kritikatu zituen hiriko azpiegiturak, baita irtenbidea eman ere: "*Zirkulazio oso azkarra ahalbidetuko duen eta ekaitzek etengo ez duten garraio-sistema planifikatu eta eraiki behar da lehenbailehen, eta hari elektriko guztiak (telegrafoarenak, telefonoarenak, suteen aurkako alarmenak eta argiteriarenak) lurpean jarri behar dira atzerapenik gabe*".

Ekaitza amaituta, udalak lurpeko tren sistema eraikitzeko plana diseinatzeari ekin zion. Plana 1894an osatu zuten eta 1900. urtean hasi ziren New Yorkeko metroa eraikitzen. Ordurako, egunkariaren aholkua aintzat hartuta, hariteria lur azpian sartuta zegoen.

Erreferentziak
--------------

1. 1 2 3 4   Irazustabarrena, Nagore.  (2016-02-14). «New York aldatu zuen elurtea» *Argia* CC-BY-SA lizentzia.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q170652
* Commonscat Multimedia: Great Blizzard of 1888

---

* **Hiztegiak eta entziklopediak**
* Britannica: url

 |

* Wd Datuak: Q170652
* Commonscat Multimedia: Great Blizzard of 1888
**ADPCM** DPCM-en oinarritutako kodetzailea da, funtzionaltasun batzuk gehitzen dizkiolarik. Digitalizazioa baino lehen seinale analogikoa hartu eta maiztasun bandetan zatitzen da QMF ("Quadrature Mirror Filter") iragazkiei esker. Banda horietako bakiotza era desberdinean tratazten da DPCM-ren propietateak erabiliz, hau da, laginketa prozesua, aurreikusitako errorearen kuantifikazioa eta azkenik kodifikazioa burutzen da. Banda bakoitzaren bit segida lortzen denean ("bitstream"), emaitzak multiplexatzen dira eta jadanik gordetzeko edo transmititzeko prest daude. Deskodetzaileak, alderantzizko prozesua egin behar du, hau da, "bitstream"-eko banda bakoitza desmultiplexatu eta deskodetu.

Kodetzaile hau hainbat aplikaziotarako egokia da, ahotsaren kodifikazioan este baterako non bits gehien dituzten ahotsak kodifikatzen diren, hain interesgarriak ez diren ahotsak alde batera utziz. Hau, fitxategiaren tamaina txikitzeko aukera bat da.

ADPCM, CCITT G.721, CCITT G.723 eta CCITT G.726 estandarren bidez eratzen da. Azken honek, lehengo biak ordezkatu zituen, 16, 24, 32 eta 40kbts-eko estandarrak defininituz (2, 3, 4 eta 5 bit-eko laginen tamainei dagokien hurrenez hurren).

Ikus, gainera
-------------

* PCM
* DPCM

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2869
* Commonscat Multimedia: Adaptive DPCM

---

 |

* Wd Datuak: Q2869
* Commonscat Multimedia: Adaptive DPCM
**ADEGI** (*Asociación de Empresarios de Gipuzkoa*, "Gipuzkoako Enpresarien Elkartea") Gipuzkoako enpresariak biltzen dituen elkartea da.

1977an sortu zen eta lurralde historiko horretako enpresa pribatuak biltzen ditu. Hainbat alorretako enpresak dira: industria, eraikuntza, merkataritza zein zerbitzuen sektorekoak. Enpresen eginkizunetan eragina duten lan eta ekonomiaren arloko erakunde eta eragileen aurrean enpresen interesa defendatu eta bultzatzea da haren eginkizuna.

Sortu zenez geroztik, hainbat ekimen jarri ditu martxan. Besteak beste, 1980an, Elkargi (*Sociedad de Garantía Recíproca*, "Elkarrekiko Garantia Elkartea") sortu zuen, eta enpresei laguntza eskaintzeko hainbat erakunde ere eratu ditu: AdegiLan lan-mundurako sarrera eskaintzeko fundazioa, AdegiTop Enpresa Topaketen Programa, Adegi Net Komunikazioko Enpresa Sarea eta AdegiFor Enpresa Formakuntzarako Fundazioa. Cebek-ekin (Bizkaiko Enpresaburuen Konfederazioa) eta SEArekin (Arabako Enpresaburuen Elkartea) batera Confebask Euskal Enpresaburuen Konfederazioa osatu zuen 1983an.

Kanpo estekak
-------------

* ADEGIren webgunea

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12252693
* **Hiztegiak eta entziklopediak**
* Lur: 00055/eu\_a\_0557/a0557

 |

* Wd Datuak: Q12252693
|  |  |  |
| --- | --- | --- |
| 

|  |  |
| --- | --- |
| 2011ko Errioxako Itzulia |  |

 |
| Datu orokorrak |
| Lasterketa | 51. Errioxako Itzulia |
| Txapelketa | 2010–11 UCI Europe Tour |
| Data | 2011 |
| Luzera | 198 km |
| Herrialdea | ESP Espainia |
| Irteera-lekua | Logroño |
| Helduera-lekua | Logroño |
|  ◀2010 | 2012▶ |
| Dokumentazioa  |

**2011ko Errioxako Itzulia** txirrindularitza lasterketa honen 51. edizioa izan zen. 2011ko apirilak 24an ospatu zen, Errioxa Beherean zehar eginiko zirkuitu batean (kilometro batzuetan Nafarroa eta Arabatik ere igaroz, Logroñon hasi eta amaituz, 193,2 kilometroko ibilbidea eginez.

Proba UCI Zirkuitu Kontinentalen barnean dagoen UCI Europe Tourrekoa da, 1.1 mailakoa.

Recajo, Agoncillo, Tudelilla (esprint berezi batekin), Turruncún, Grávalos, Aldeanueva de Ebro, Autol (tarteko helmuga batekin), Calahorra (tarteko helmuga batekin), El Villar de Arnedo, Lodosa, Mendabia (esprint berezi batekin), Viana, Moreda Araba, Gorrebusto, Ekora eta Oion zeharkatu zituen. Hirugarren mailako hiru mendate egon ziren, Villarroyako gaina (53. kilometroan eta Felix Iglesias tontorra lasterketako altuena izateagatik), Labraza mendatea (174. kilometroan) eta Moncaletre mendatea (180. kilometroan, helmugatik 13ra).

Egun bat lehenago 2011ko Laudioko Sari Nagusian lehiatu ziren talde berberek parte hartu zuten (Errusiako selekzioa izan ezik). Hala 93 txirrindulariko pelotoi bat osatuz, talde bakoitzeko 8 txirrindularikoa (Movistar Team, Geox-TMC eta Andalucía-Caja Granada izan ezik (7rekin abiatu zirenak), proba 90ek amaitu zutelarik.

Garailea Imanol Erbiti izan zen, EPM-UNE taldeko bere ihesaldi kideak ziren Juan Pablo Suárez eta Giovanni Baez gaindituz. Ihesaldi hori azken mendatearen jaitsieran osatu zen, helmugatik 13 kilometrora, pelotoi txiki bati 8 segundo ateraz.

Beste sailkapenetan Walter F. Pedraza (mendikoa), Jon Pardo (tarteko helmugak), Enrique Sanz (esprint bereziak), Garikoitz Bravo (konbinatua), Giovanni Baez (lehiakortasuna), Daniele Ratto (23 urtez azpikoak) eta Movistar Team (taldekakoa) izan ziren garaileak.

Sailkapen nagusia
-----------------

| **2010** << **2011ko Errioxako Itzulia** >> **2012** |
| --- |
| 

| Postua | Txirrindularia | Taldea | Denbora |
| --- | --- | --- | --- |
| **1.** | **Euskadi Imanol Erbiti** | **Espainia Team Movistar** | **4h 51' 42"** |
| 2. |  Kolonbia Giovanni Báez | Kolonbia EPM-UNE | d.b. |
| 3. |  Kolonbia Juan Pablo Suárez | Kolonbia EPM-UNE | + 2" |
| 4. |  Costa Rica Andrey Amador | Espainia Team Movistar | + 8" |
| 5. |  Italia Daniele Ratto | Espainia Geox-TMC | d.b. |
| 6. |  Italia Fabio Felline | Espainia Geox-TMC | d.b. |
| 7. |  Espainia José Iván Gutiérrez | Espainia Team Movistar | d.b. |
| 8. |  Espainia Santi Pérez | Portugal Barbot-Efapel | d.b. |
| 9. |  Portugal Filipe Cardoso | Portugal Barbot-Efapel | d.b. |
| 10. |  Portugal Sergio Sousa | Portugal Barbot-Efapel | d.b. |

 |

Kanpo estekak
-------------

* **(Gaztelaniaz)**Errioxako itzuliaren webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3755469

 |

* Wd Datuak: Q3755469
**1958ko urtarrilaren 23ko estatu-kolpeak** Venezuelako Marcos Pérez Jiménez jeneralaren diktadurarekin amaitu zuen. Marcos Pérez Jiménezek herrialdea utzi behar izan zuen: Dominikar Errepublikara joan zen presidente-hegazkinean.

Gertakariak
-----------

 La Vaca Sagrada (Behei Sakratua), Pérez Jiménezen presidentetzarako hegazkina. Dominikar Errepublikara ihes egiteko erabili zuen.
1958ko urtarrilaren 1ean, Marcos Pérez Jiménez-en aurkako lehen matxinada saiakera gertatu zen. Hugo Trejo koronelak zuzendutako mugimenduak Caracas eta Maracayko goarnizioetako ofizial ugariren parte hartzea izan zuen, batez ere, Aire Armadakoak. Altxamendu militar honek porrot egin zuen eta bere buruzagi nagusiak atxilotu zituen gobernuak. Hala ere, urtarrilaren 1etik aurrera, diktaduraren barne krisia larriagotu zen. Indar armatuetan matxinada berriak gertatu ziren eta herri-mugimendua indar handiagoarekin agertu zen diktadorearen aurkako borrokan. Gizarte sektore askok aktiboki bat egin zuten borrokan: intelektualak, medikuak, abokatuak, irakasleak, ingeniariak etab. Erregimena salatzeko manifestuak sinatu zituzten. Horrek armadaren prestigio galera ekarri zuen erregimenaren gehiegikeriekin konprometituta agertzen zirelako. Kaleetan manifestazioak eta istiluak ugaritu ziren.

Urtarrilaren erdialdean, Junta Abertzaleak *(Junta Patriótica)* greba orokorrera deitu zuen hilaren 21erako. Urtarrilaren 21ean prentsa greba hasi zen, eta handik ordu batzuetara, Junta Abertzaleak deitutako greba orokorra. Greba bete-betean gauzatu zen eta Caracasko leku askotan liskarrak izan ziren gobernuko indarrekin. Hilaren 22an, goi-mailako buruzagi militarrak Akademia Militarrean bildu ziren egoera aztertzeko. Haien deliberazioak Perez Jiménezen dimisioa eskatzen duen Gobernuko Junta Militar bat eratuz amaitzen dira. Hilaren 22ko gauean, Itsas Armada eta Caracasko Guarnizioa diktaduraren aurka mintzatu ziren. Pérez Jiménezek, Indar Armatuetan laguntzarik gabe, urtarrilaren 23ko egunsentian ihes egin zuen La Carlota aireportutik, Santo Domingora bidean .

Pérez Jimenezen ordez, Wolfgang Larrazábal kontralmiranteak zuzendutako Kontseiluak hartu zuen boterea. Pérez Jiménezek Dominikar Errepublikara ihes egin zuen, gero Espainiara joan zen bere familiarekin, Francisco Francok babestuta.

Erreferentziak
--------------

* Lucca, Rafael Arráiz (2007ko maiatzea). Fanuel Hanán Díaz; Lisbeth Cabezas, ed. Historia Contemporánea de Venezuela. Primer año del ciclo diversificado de la Educación Media. (lehen edizioa). Caracas: Larense.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3798246
* Commonscat Multimedia: 1958 Venezuelan coup d'état

---

* **Identifikadoreak**
* LCCN: sh85142677

 |

* Wd Datuak: Q3798246
* Commonscat Multimedia: 1958 Venezuelan coup d'état
**Adimen-mapa** bat: ideia baten garapenerako aukera ezberdinak irudikatzen dituzte, modu ireki batez.
**Adimen-mapa** ideiak, teoriak, jarduerak edo kontzeptuak garatu eta azaltzeko irudizko diagrama bat da. Horrela, ohikoa da adimen-mapak ideia-jasa eta antzeko talde-jardueretan erabiltzea, baina baita ikaskuntza-prozesuan laguntzeko ere, ideiak egituratu eta egitekoak antolatzeko.

Kontzeptu mapa kontzeptuen arteko lotura irudikatzeko soilik, modu zehatz batez, erabiltzen diren bitartean, adimen-mapak problemak ebatzi eta informazioa antolatzeko baliatzen dira, modu pertsonal eta biziago batez, irudiak erabiliz eta sormena bultzatuz; kontzeptu-mapen egitura zurrunaren aldean, adimen-mapek egitura radiala izaten dute, ikuspuntu jakin batek nagusitasuna izan ez dezan.

Ikus, gainera
-------------

* Kontzeptu mapa.
* Kontzeptu mapa edo mapa mentalak egiteko software zerrenda.

Kanpo estekak
-------------

* Zertarako adimen mapak

Erreferentziak
--------------

1. ↑   **(Ingelesez)** «What is mind mapping? - Basics - Mindomo Help» *help.mindomo.com* (Noiz kontsultatua: 2020-09-15).

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q192833
* Commonscat Multimedia: Mind maps

---

* **Identifikadoreak**
* NDL: 01111181
* NKC: ph661767

 |

* Wd Datuak: Q192833
* Commonscat Multimedia: Mind maps
| **Aita Donostia Plaza** |
| --- |
|  Donostia, Amara Berri |
| HerrialdeaLurraldea |  Euskal Herria Gipuzkoa |
| 

|  |  |
| --- | --- |
| Aita Donostia Plaza is located in Euskal HerriaAita Donostia PlazaAita Donostia Plaza | Aita Donostia Plaza is located in GipuzkoaAita Donostia PlazaAita Donostia Plaza |
| Aita Donostia Plaza is located in Donostia erdiguneaAita Donostia PlazaAita Donostia Plaza |

 |
| Koordenatuak: | **Coordinates: Missing latitude**Invalid arguments have been passed to the {{#coordinates:}} function
 |

**Aita Donostia** Donostiako plaza bat da, Madril hiribidearen bukaeran eta Anoeta Estadioaren artean dagoena.

Historia
--------

Donostiako Udalak kalearen izendapena 1992ko irailaren 21ean onartu zuen. Aita Donostia, Jose Gonzalo Zulaika musikari eta fraide kaputxinoaren ezizena zen. San Frantzizkotarren ordenan sartu zen 16 urte zituela eta musika konposagile ezaguna izan zen, latinez, euskaraz eta gaztelaniazko lanak sortu zituelarik. 500 euskal kantatik gora jasotzen zituen argitalpen bat osatu zuen. Plaza honetan Nestor Basterretxea eskulturgilearen "Bakearen usoa" eskultura egon zen 2015eko apirilera arte.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q20492891

 |

* Wd Datuak: Q20492891
Donostian dagoen **Aita Donostia irudia** Jose Gontzalo Zulaika musikagilearen (1886-1956) brontzezko bustoa da, Aita Donostia moduan ere ezaguna. 1974ko uztailaren 27an inauguratu zen. Argentindar Errepublikaren Pasealekuan dago, lorategi batean, Maria Cristina Hoteletik eta Urumea ibaitik gertu. Lekarotzen irakasle zela hasi zen musika egiten, eta 1918tik hil zen arte hainbat doinu sortu zituen (eliza-kantu, meza, euskal dantza, pianorako obra...).

Lekarozeko Ikasle Ohien Elkarteak Jose Lopetegiri enkargatu zion obra bat, baina hark egindako obra ez zitzaien egokia iruditu, eta zenbait urte geroago, Jose Maria de Verak aldez aurretik egina zuen obra bat hautatu zuten; obra hori Aita Donostiaren artxibategiko jabegokoa zen. Donostiako Udalak oniritzia eman zuen eta hirian leku bat esleitu zion. Lekarozko Ikasle Ohien Elkarteak brontze-hustuketaren gastuak bere kargura hartu zituen eta Gipuzkoako Foru Aldundiak marmolezko oinazpiko bat eman zuen.

*Aita Donostiari omenaldia* eskultura Agiña mendian (Lesaka eta Oiartzun artean).Aita Donostiaren beste eskultura bat dago Agiñan. Jorge Oteizarena da eta harrizkoa.

Erreferentziak
--------------

1. ↑  Bestelako begiradak. Donostiako eskulturak Donostia turismo

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q27644105

 |

* Wd Datuak: Q27644105
**48 Wall Street**, lehen **Bank of New York & Trust Company Building**, 32 solairuko etxe orratz bat da, 156 metroko altuerakoa, Wall Street eta William Streeten izkinan, New Yorkeko Manhattango Finantza Barrutian. Benjamin Wistar Morrisek diseinatu zuen, 1927-1929an, Errenazimentu Neogeorgiar eta kolonialeko estiloetan.

Gaur egungo egitura leku berean eraikitako hirugarrena da, New Yorkeko Bankuak 1797 eta 1858an eraikitakoen ondotik. Egitura Manhattan Beherean etxe orratz asko eraikitzen ari ziren garai batean eraiki zen. 48 Wall Street neogeorgiar estiloko xehetasun askorekin dago diseinatuta. Hiru solairurik baxuenak, goiko soto baten gainean eraikiak, banku gisa erabili ziren, eta bigarren solairuan leiho handiak dituzte, bai eta sarreran pedimentuak ere. Eraikinaren goiko aldean kupula bat dago, estilo federalean diseinatua eta arrano baten estatua batez koroatua.

New Yorkeko Bankua 1998an atera zen 48 Wall Street-etik, eta, ondoren, asko berritu zen. Amerikako Finantzen Museoa 2007tik 2018ra bitarteko banku-pabiloi zaharrean egon zen; Will & Wall-ek ordeztu zuen, erabilera anitzeko ekitaldietarako tokia baita. New York hiriko Monumentu Historikoak Zaintzeko Batzordeak eraikina mugarritzat jo zuen 1998an eta Leku Historikoen Erregistro Nazionalari gehitu zitzaion 2003an. Wall Streeteko Barruti Historikoari (2007an sortutako NRHP barrutia) ere laguntzen dion jabetza da.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q630074
* Commonscat Multimedia: 48 Wall Street

---

* **Ondare historikoa**
* NRHP: 03000847

 |

* Wd Datuak: Q630074
* Commonscat Multimedia: 48 Wall Street
**2003ko Kaliforniako gobernadore kargugabetze hauteskundeak**  2003ko urriaren 7an izan ziren, Kaliforniako gobernadore kargua hautatzeko. Emaitza izan zen boto-emaileek Gray Davis gobernadore demokrataren ordez Arnold Schwarzenegger errepublikanoa jarri zutela. Kargugabetze-kanpainak 2003ko bigarren erdian iraun zuen. Aurreko bederatzi gobernadoreetatik zazpik, Davisek barne, kargugabetzeko ahalegin ez-arrakastatsuei egin behar izan zieten aurre.

Hainbat lege- eta prozedura-ahaleginekin geldiarazten saiatu ostean, urriaren 7an Kalifornian gobernadore bat kargutik kentzeko lehen hauteskundeak egin ziren, eta emaitzak 2003ko azaroaren 14an ziurtatu ziren, Davis Kaliforniaren historian kargugabetu zen lehen gobernadorea bihurtuz, eta bigarrena bakarrik Estatu Batuen historian (lehena Lynn Frazierren kargugabetzea izan zen 1921ean Ipar Dakotan). Kalifornia kargugabetzea ahalbidetzen duten 19 estatuetako bat da. 2003ko hauteskundeetatik ia 18 urtera, Kaliforniak bigarren kargugabetze aukeraketa bat egin zuen 2021ean; hala ere, kargugabetze horrek ez zuen arrakastarik izan, ez baitzuen lortu Gavin Newsom gobernadore demokrata kargutik kentzea.

Orain arte, Los Angelesko konderriak hautagai errepublikano baten alde bozkatu zuen estatuko hauteskunde berriena izan da.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q5021265
* Commonscat Multimedia: California gubernatorial recall election, 2003

---

 |

* Wd Datuak: Q5021265
* Commonscat Multimedia: California gubernatorial recall election, 2003
|  |  |
| --- | --- |
| **Taldea** | **6** |
| **Periodoa** |
| **4** | 24 Cr  |
| **5** | 42 Mo  |
| **6** | 74 W  |
| **7** | 106 Sg  |

IUPAC-en nomenklatura modernoan, **6. taldeko elementua** taula periodikoaren 6. seriean dagoen elementua da. Talde honetako elementuak hauek dira:

* Kromoa (**Cr**)
* Molibdenoa (**Mo**)
* Wolframa (**W**)
* Seaborgioa (**Sg**)

Talde hau trantsizio-metalen multzoan sartzen da.

Ikuspuntu biologikotik, 6. taldean izaki bizidunen biologian paper garrantzitsuak betetzen dituzten elementuak daude: molibdenoa arrunta da organismo askoren entzimen osagai gisa, eta wolframak zenbait *archaea*-tan aurrekoaren antzeko lana egiten duela ikusi da. Haatik, eta d blokeko lehen lerroko beste trantsizio-metalekin gertatzen denaz bestera, kromoak ez du garrantzi gehiegirik biologiaren alorrean, nahiz eta zenbait ugaztunetan glukosaren metabolismoan parte hartzen duela uste den.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q193280
* Commonscat Multimedia: Periodic table group 6

---

* **Identifikadoreak**
* GND: 4351614-2

 |

* Wd Datuak: Q193280
* Commonscat Multimedia: Periodic table group 6


| Elementu kimikoak |
| --- |
| **Taldeak:**   1 -  2 -  3 -  4 -  5 -  6 -  7 -  8 -  9 - 10 - 11 - 12 - 13 - 14 - 15 - 16 - 17 - 18

---

**Periodoak:**  1  -  2  -  3  -  4  -  5  -  6  -  7

---

**Serieak**:   Metal alkalinoak  -  Metal lurralkalinoak  -  Lantanoideak  -  Aktinidoak  Trantsizio-metalak  -  Metaloideak  -  Ez-metalak  -  Halogenoak  -  Gas nobleak

---

**Blokeak**:   s blokea  -  p blokea  -  d blokea  -  f blokea  g blokea

---

Taula periodikoa |
**ANESVAD** gobernuz kanpoko erakunde bat da, Bilbon (Bizkaia) 1968an sortua, batik bat osasunaren arloan lan egiten duena, Asia aldean eta garapenerako bidean dauden beste herrialde batzuetan.

Gaixotasunak
------------

Legenarra edo legen beltza tratatzeko esfortzu berezia egin du hasieratik erakundeak, izan ere 1970ean Javier Olazabal jesuita euskaldunak zabaldu zuen gaixo hauek atenditzeko zentroa Filipina Uharteetan, zehazki Culion uhartean (MIMAROPAko eskualdean). Hortik aurrera gaixotasun honekin beste toki batzuetan ere hasi ziren lanean, eta apurka-apurka beste arlo batzuetara ere ailegatu ziren: Buruliko ultzera, HIESa, eta haur-prostituzioa bezalako arazo soziala.

Herrialdeak
-----------

Asian, Filipenetaz gain, Bangladesh, Kanbodia, Vietnam, Txina eta Indian lan egiten dute. Gainera, Mendebaldeko Afrikako, Andeetako eta Erdialdeko Amerikako herrialde batzuetan ere ibiltzen dira.

Kanpo estekak
-------------

* **(Gaztelaniaz)****(Ingelesez)****(Frantsesez)**ANESVADen webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q5676389

 |

* Wd Datuak: Q5676389
***AIX*** (**Advanced Interactive eXecutive**) izena hartzen dute IBM etxeak bere ordenagailu-sistemen hainbat plataformatarako saldutako sistema eragile jabedunen multzoek. Sistema hauek UNIX System Vn oinarritzen dira, 4.3BSDrekin bateragarriak diren komando- eta programazio interfaze-hedapenekin.

AIX 32-biteko edo 64-biteko IBM POWER edo PowerPC PUZetan dabil (bertsioen arabera) eta gehienez RAM memoriako 32 terabyte helbidera ditzake. JFS fitxategi-sistema erabilita (bere 2. bertsioan, edo JFS2), 4 petabyteko tamainako partizioak eta fitxategiak onartzen ditu.

Kanpo estekak
-------------

* AIX eta UNIX developerWorks gunea
* AIX Foroa
* AIX erabiltzaile-taldeak
* AIX 5.3 bertsioaren dokumentazioa
* AIX 6.1 bertsioaren informaziogunea
* AIX 6.1 bertsioaren gainbegirada
* AIX Wikia
* IBMren AIX gunea

| Unix-moduko sistema eragileak |
| --- |
| A/UX • AIX • BSD • FreeBSD • GNU • HP-UX • IRIX • Linux • Mac OS X • NetBSD • NEXTSTEP • OpenBSD • Plan 9 • QNX • Research Unix • SCO OpenServer • Solaris • System V • Tru64 • Xenix |
**2004ko urtarrileko uholdeak** urtarrilaren 24ean gertatu ziren Euskal Herriko hainbat lekutan, batez ere Gipuzkoan eta gutxiago Bizkaian.

Egoeraren azalpena
------------------

Urtarrilaren 23ko berezitasuna ziren, bere gunea 1015 mb-ekin Iberiar Penintsulan kokatuta zuen Azoreetako antizikloia eta Britainiar uharteen ipar-mendebaldean kokatuta zegoen depresio oso sakona. Bi sistema bariko hauen artean sortutako ipar-mendebaldeko korronteak, bi fronte ia geldikor igarotzen utzi zituen: fronte hotz bat eta bero bat.

Fronte hauei lotutako hodeitza oso poliki hedatzen joan eta prezipitazio ahul-ertainak utzi zituen. Goiko geruzetan egoera egonkorra zen, azalean zegoenaren antzera, ipar-mendebaldeko fluxu ez oso biziarekin. Euriak, batez ere Kantauri isurialdean izan zuen eragina, bereziki Gipuzkoako ekialdean. Bildutako euriak, gainera, urtarrilaren 18tik aurrera metatutako elurra urtu zuen.

Ondorioak
---------

Ibaietako ur-maila asko igo zen, batez ere Gipuzkoako arro batzuetan: Urumean, Orian eta Leitzaranen. Urumea ibaia bere bidetik irten eta arazo larriak eragin zituen Hernanitik behera. Esanguratsua izan zen, Ereñozuko estazioan ibaia 3,13 m-ra heldu zela, ordura arte neurtutako mailarik altuena. Urtarrilaren 23an eta 24an pilatutako prezipitazio kopuruak, 80 mmak gainditu zituen Kantauri isurialdeko leku askotan.

Datuak
------

| Prezipitazioa urtarrilaren 23an eta 24an |
| --- |
| **Euria mmtan** | **Estazioa** |  |
| 

---

 |
| 104,1mm | Berastegi |
| 89,2mm | Oiartzun |
| 88,9mm | Urkiola |
| 87,6mm | Lasarte-Oria |
| 85,0mm | Andoain |
| 80,5mm | Otxandio |
| 73,5mm | Derio |
| 63,2mm | Mungia |
|

Erreferentziak
--------------

1. ↑   Euskalmet

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q20492862

 |

* Wd Datuak: Q20492862
**Adriano Herrerabarría** (Santiago de Veraguas, Panama ; 1928ko abenduaren 28a ) panamar margolari eta irakaslea izan zen .

Biografia
---------

Jatorriz Santiagoko Eskola Normalean lehen hezkuntzako irakasle titulua lortu zuen, baina pintura muralaren teknika ikasi zuen, 1955ean arte plastikoetako masterra lortuz Mexikoko Unibertsitate Nazionaleko San Carlos Akademian eta Arte Plastikoen Pedagogiako Graduondokoa Mexikoko Goi Eskola Normalean. 1956 eta 1960 artean arte plastikoetan beste espezializazio ikasketak egin zituen Europako hainbat museo, galeria eta Arte Ederren Eskoletan eta 1979an bira artistikoa egin zuen Japoniara. 1981 inguruan Panamako pinturaren ordezkari izendatu zuten ofizialki. Hamarkada bat baino gehiagoz Panamako Arte Ederren Eskolako zuzendaria eta Panamako Kultura Institutu Nazionaleko Hezkuntza Artistikoko zuzendaria izan zen.

Bere horma-pintura estiloak estilo oldarkorra erakusten du, efektu bisual eta teknikoz kargatua, kolore ugari eta degradatu distiratsuak dituena.

Kanpo estekak
-------------

* Biografia Panamako Liburutegi Nazionalean
* Adriano Herrerabarría. Editorial Panama Amerika.
* Oharra Skylight Panaman

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4685582
* **Identifikadoreak**
* WorldCat
* VIAF: 63459098
* ISNI: 0000 0000 7878 0634
* BNE: XX1304752
* GND: 13277626X
* LCCN: n2007040798
* SNAC: w6fn20gf
* SUDOC: 061115126
* ULAN: 500118291

 |

* Wd Datuak: Q4685582
Nicolás Redondo eta Marcelino Camacho sindikatu deitzaileen buruzagiak.
**1988ko Espainiako greba orokorra** UGT eta CCOO espainiar sindikatuek abenduaren 14rako deitutako greba orokorra izan zen, Felipe González presidentearen agintaldian egindako lan-merkatuaren erreformaren aurkakoa. Grebak jarraipen masiboa izan zuen (biztanleria aktiboen %90a) eta gobernuak sindikatuekin negoziatzera behartu zuen. Hala ere, hurrengo urteko hauteskundeetan PSOEk gehiengoa mantendu zuen.

Kausak
------

Grebaren eragilea, Gobernuak egindako "Gazteentzako Emplegu Plana" aurkezpena izan zen, Ministroen Kontseiluan 1988ko uriaren 28an. Plan horrek 16-25 urte bitarteko gazteentzako kontratu bat aurreikusten zuen, soldata minimo interprofesionalagatik, 6-18 hilabete bitartekoa eta salbuespenarekin seguritate sozialen kuotetan.

Grebaren errebindikazioetan, pentsio minimoa soldata minimoarekin berdintzea eta funtzionarioei negoziatzeko eskubide kolektiboa ematea zeuden.

Grebaren arrakasta eta TVE geldiarazteko estrategia
---------------------------------------------------

TVEren logoa. 
1988an, greba aurreko orduetan, Jose Maria Fraguas de Pablo errealizatzaileari, atzerako kontaketa bat egitea ideia ona zela otu zitzaion. Atzera kontaketa horrek, toki desberdinetako komiteak koordinatzeko balio izango zuen. Erreferentzia gisa, TVEk eskeintzen zuen ordua hartu zen, garai hartan gehien ikusten zena baitzen. Fraguasek greba aurreko asanblean proposatu zuen eta onartua izan zen.

Horrela, langile guztiak atzeraka kontatzen hasi ziren TVEko Espainia guztiko zentruetatik. Gaueko 12etan 0ra iritsi ziren, langile guztiek beraien lanak utzi zituzten eta TVEren emisioa moztu egin zen, noski. Horrela ondorio indibidualak saihestu ziren, nahiz eta errua 6 edo 7 langileei botatzen saiatu ziren, inor ez zen zigortua izan.

TVEren emisioaren mozketak eragin zuen inpaktuagatik, greba masiboki eta arrakastaz jarraitua izan zen Espainia guztian.

Erreferentziak
--------------

1. ↑   «La huelga general paralizó ayer España» *El País* 1988/12/15.
2. ↑   «14-D, 25 años de la huelga que paralizó España» *Público* 2013-12-13.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3814085

 |

* Wd Datuak: Q3814085
ACAB pintaketa polizia kotxe batean.
ACAB tatuajea esku batean.
**ACAB** edo **A.C.A.B** ingelesezko *All cops are bastards* esaldiaren (euskaraz: "Polizia guztiak sasikumeak dira") akronimoa da. Grafiti, tatuaje eta beste irudi batzuetan erabiltzen da, eslogan edo esaldi gisa. Batzuetan, zenbaki bidez kodetzen da, "1312" bezala, letren ordena alfabetikoan oinarritua. Esaldi gisa, poliziaren gehiegikeriak salatzeko edo jazarpen politikoa jasaten dutenen aldetik erabili ohi da.

Historia
--------

Sidney Hayers zuzendariak bere 1972ko *All Coppers Are...* filman jasotzen du izenburu gisa. 1977an Newcastleko kazetari batek aipatzen du kartzelako paretatan idatzita zegoen esaldia dela. Akronimoa 1970ko hamarkadakoa izan liteke, baina esaldiak erroak izan ditzake 1920ko hamarkadan. The 4-Skins britainiar Oi! punk taldeak A.C.A.B. abestia argitaratu zuen 1980an, terminoa ezagutaraziz. Euskal Herrian ere Des-Kontrol musika taldeak izen hori duen disko bat argitaratu zuen 2004an.

Akronimoa oso ohikoa izaten da Erresuma Batuko kartzela tatuajetan, behatz bakoitzean letra bat jarrita.

Munduko hainbat herrialdetan zigortua dago esaldi hau erabiltzea.

Erreferentziak
--------------

1. ↑   **(Ingelesez)** Victor, Terry; Dalzell, Tom.  (2007-12). *The Concise New Partridge Dictionary of Slang and Unconventional English.*  Routledge ISBN 978-1-134-61534-6. (Noiz kontsultatua: 2020-06-02).
2. ↑   Elliott, Paul, 1972-. *Studying the British crime film.*  ISBN 978-0-9930717-7-5. PMC 903245796. (Noiz kontsultatua: 2020-06-02).
3. ↑   Partridge, Eric, 1894-1979..  (1985). *A dictionary of catch phrases : British and American, from the sixteenth century to the present day.*  (2nd ed.. argitaraldia) Routledge & Kegan Paul ISBN 0-203-37995-0. PMC 57445962. (Noiz kontsultatua: 2020-06-02).
4. ↑    *Human rights and legal pluralism.*  LIT-Verlag 2011 ISBN 978-3-643-99905-4. PMC 712488459. (Noiz kontsultatua: 2020-06-02).
5. ↑    *Forensic human identification : an introduction.*  CRC Press 2007 ISBN 978-0-8493-3954-7. PMC 70775746. (Noiz kontsultatua: 2020-06-02).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q278128
* Commonscat Multimedia: ACAB (All Cops Are Bastards)

---

 |

* Wd Datuak: Q278128
* Commonscat Multimedia: ACAB (All Cops Are Bastards)
**AEL Limassol** (grekeraz Αθλητική Ένωση Λεμεσού, "Αthlitiki Enosi Lemesou") Zipreko futbol taldea da, Limasol hirikoa. 6 aldiz irabazi du Zipreko futbol liga eta beste 6 aldiz Kopa. Hiriko beste taldea den Apollon Limassolekin lehia handia dauka.

Historia
--------

Taldea 1930 urtean eratu zen Limasolen eta 1935ean liga fundatu zuten zortzi taldeetako bat izan zen. Lehenengo garaipenak 1939 eta 1940ko kopak eta 1941eko liga izan ziren. 50. hamarkadan bi liga irabazi zituen eta 80. hamarkada kopako taldea bihurtu zen.

Azken urteetan maila ona eman du, beti ere APOEL eta Omoniaren atzetik, baina 2012an bere seigarren liga irabaztea lortu zuen. 2014an bigarren egin du baina APOELekin 81 puntutan berdinduta. 2015 urtearen amaieran Superkopa irabazi zuen APOEL penalti jaurtiketetan gaindituz.

Palmaresa
---------

### Zipren: 16

* Liga (6): 1941, 1953, 1955, 1956, 1968, 2012.
* Kopa (6): 1939, 1940, 1948, 1985, 1987, 1989.
* Zipreko Superkopa (4): 1953, 1968, 1985, 2016.

Kanpo estekak
-------------

* **(Grezieraz)****(Ingelesez)** webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q291471
* Commonscat Multimedia: AEL Limassol

---

 |

* Wd Datuak: Q291471
* Commonscat Multimedia: AEL Limassol
*Ez nahasi absortzioarekin*.
 Adsortzioa, adsorbitutako partikulak eta gainazal xurgatzailea.
**Adsortzioa** prozesu fisiko bat da, atomo, ioi edo molekula baten gasak, likidoak edo disolbatutako solidoak azalera kondentsatu bati itsastean gertatzen dena azalera horretan aldaketak eragin gabe ; xurgapena, aitzitik, bolumen fenomeno bat da.

Beraz, adibide gisa, adsortzio prozesuan, kontaminatzaile disolbagarri bat uretik kanporatua izango da azalera solido baten kontaktuan jartzean.

Erreferentziak
--------------

1. ↑   **(Ingelesez)**  *The Brownfields and Land Revitalization Technology Support Center.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q180254
* Commonscat Multimedia: Adsorption

---

* **Identifikadoreak**
* GND: 4000536-7
* LCCN: sh85001022
* NDL: 00567353
* NKC: ph118263
* AAT: 300053006
* **Hiztegiak eta entziklopediak**
* Britannica: url
* **Medikuntzako identifikadoreak**
* MeSH: D000327

 |

* Wd Datuak: Q180254
* Commonscat Multimedia: Adsorption
**ADSL** edo **Asymmetric Digital Subscriber Line** (Harpidedunaren Linea Digital Asimetrikoa) DSL konexio mota bat da. Abiadura handiko linea digitala da, telefono sareak daraman kobrezko pare bihurrituaz lagunduta. Banda zabaleko interneterako atzipenerako teknologia da. Datu gehiago transmititu ditzake, eta ondorioz, abiadura gehiago.

Hobekuntza hau telefonoak (300-3400 Hz) baino maiztasun tarte altuagoa erabiltzen lortzen da. ADSLa eduki ahal izateko, splitter baten instalazioa behar izaten da, banatzeko betiko telefonoko seinalea konektatzeko erabili dugunarekiko.

Asimetrikoa deitzen zaio datuak igotzeko eta jaisteko abiadurak ezberdinak direlako. Normalean deskargatzeko abiadura altuagoa da.
ADSL linean hiru komunikazio kanal ezartzen dira, datuak bidaltzeko, datuak jasotzeko eta telefonoz hitz egitekoa.

Gaur egun, herrialde batzuetan ADSLaren garapenak ari dira ezartzen, ADSL2 eta ADSL2+ deituak. Telebista eta kalitate altuko bideoa emateko dira pare bihurritua erabiliz. Teknologia honen garapenak konpetentzia handia ekarriko die operadore telefonikoei eta kable bidezko operadoreei. Teorian onura gehien bezeroak jasoko du, ahotsa, datuak eta telebista integratzen dituen zerbitzuak jasoki dituelako.

Abantailak
----------

Internetera konektatzen ari garen bitartean telefonoz hitz egitea ahalbidetzen du, datuak eta ahotsa kanal ezberdinetatik doazelako.

Aurretik dagoen egitura erabiltzen du (OTS - Oinarrizko Telefono Sarea). Interneteko Zerbitzu Hornitzaileek gastu handia aurrezten dute teknologiaren ezarpenean eta erabiltzaileek denbora eta gastu txikiagoa dute zerbitzua jaso ahal izateko.

Erabiltzaileek etengabeko internet konexioa dute. Puntutik punturako konexioa dagoelako da hau, zentrala eta erabiltzaileen artean dagoen lerroa ez delako konpartitua. Honek bermatzen dio erabiltzaileari banda zabalera dedikatua, zerbitzuaren kalitatea handituz.

Konexio abiadura altua eskaintzen du (telefonoak eskaintzen duenarekin alderatuta.

Eragozpenak
-----------

Linea telefoniko guztiek ezin dute zerbitzu hau eskaini, pare bihurrituaren kalitate eskakizunak leku askotan daudenak baino handiagoak direlako. Pareak zarata eta moteltzearekiko baldintza onak izan behar ditu. Zentralera dagoen distantzia ere kontutan hartzekoa da.

Linea hauen zaintze lanak direla eta zerbitzua ez da merkea egitura txarreko herrialdeetan. Egitura txukunagoa dagoen herrialdeetan zerbitzua merkeagoa da.

Konexioa egiteko ezinbestekoa den routerra edo ADSL modema garestia da (routerra gehiago).

Linea telefonikoa behar du funtzionatzeko.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q161618
* Commonscat Multimedia: ADSL

---

* **Hiztegiak eta entziklopediak**
* Britannica: url

 |

* Wd Datuak: Q161618
* Commonscat Multimedia: ADSL
**Aizpurgiko arroila** Nafarroa Garaiko Pirinioak eskualdean kokatutako arroila bat da, Zaraitzu ibaiak zeharkatutakoa. Aizpurgi eta Isu herrien artean dago, 2,25 kilometroko luzerarekin eta 2,00 kilometro koadroko azalerarekin. Zatirik sakonenetan, 535 metroko aldea dago errekaren mailaren eta gailurrik altuenen artean, eta azpimarratzekoak dira eskuinaldeko Idokorri eta ezkerraldeko Puntalugain mendiak.

Natura 2000 sarekoa da, Natura Erreserba gisa.

Ezaugarriak
-----------

Arroila Zaraitzu ibaiak osatu du. Tuparriak dituen gune bat zeharkatu ondoren, pixka bat sartu zen Idokorriko eta Illongo mendilerroetako dolomia eta kareharri paleozenoetan, ekialde-mendebalde norabide orokorrean. Harkaitzek labar batzuk osatzen dituzte, eta amildegiaren hondoraino jarraitzen dute, sasiz estalitako ezponda aldapatsuetan.

Goialdeetako sartzeko zailtasunen ondorioz, gune honetako landaredia ez da oso aldatua, eta honako hauek dira nagusi: artea, ametz ilaunduna, pinu gorria eta zuhaixka-oihanpe pago arrunt batzuk. Labarretan hegazti harkaiztarren espezieak daude, eta basoan lepazuriak, basakatuak eta orkatzak bizi dira, espezie bereizgarrienak bezala.

Erreferentziak
--------------

* *Nafarroako Entziklopedia Handia | AIZPURGIKO ARROILA.*  (Noiz kontsultatua: 2021-11-21).
* «Illongo mendilerroa eta Burgiko arroila - naturgune babestuak - navarra.es» *espaciosnaturales.navarra.es* (Noiz kontsultatua: 2021-11-21).

Ikus, gainera
-------------

* Nabaskoze

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q110969531

 |

* Wd Datuak: Q110969531
Ainhoa Achutegui, 2013ko abenduan, Luxenburgoko Neumünster Abadiako Kultur Topaguneko zuzendari 
**Ainhoa Achutegui Núñez** (Caracas, Venezuela, 1978ko maiatzaren 2a) Luxenburgoko kultur kudeatzailea da. Vienako *Wiener Werkstätten- und Kulturhaus* ( *WUK* ) kultur zentroko zuzendari artistikoa izan da, Ettelbruckeko (Luxenburgo) *Centre des Arts Pluriels Edouard-Juncker* (CAPe) zuzendari artistikoa eta 2013tik Luxenburgon Neumünster abadiako Kultur Topaguneko *Centre Culturel (*CCR) delakoa zuzentzen du.

Biografia
---------

Venezuelako ama eta Euskal Herriko aita du. Achutegui Caracasen (Venezuela) jaio zen. Ondoren, Vienara (Austria) joan zen, eta han Lizeo Frantsesera joan zen Vienako Unibertsitate Zentralean (Hauptuni Wien) Filosofia eta Antzerkiaren Zientzietan graduatu aurretik, eta bi graduatu egin zituen: kultura-proiektuak eta proiektuen kudeaketa.

Ibilbide profesionala
---------------------

2004an, 26 urte zituela, Wiener *Werkstätten-* und Kulturhaus (*WUK*) kultura-zentroko arte-zuzendari izendatu zuten eta 2006 arte jardun zuen bertan. Aldi horretan, halaber, *5uper*.net-eko jardueretan aktiboki parte hartu zuen. Nazioarteko artista-talde horrek Austrian du oinarria, eta komunikabideen, artearen, teknologiaren eta gizartearen arteko elkargunean oinarritzen du ikerketa artistikoa.

2006 eta 2013 bitartean, Ettelbruck-eko *Centre des Arts Multels Edouard-Juncker* (CAPe) erakundeko zuzendari artistikoa eta Luxenburgoko Eskualdeko Kultur Etxeen Federazioko presidentea izan zen.

2013ko abenduan, Luxenburgoko Neumünster Abadiako Kultur Topaguneko zuzendari izendatu zuten.

Erreferentziak
--------------

1. 1 2   **(Thailandieraz)** hmong.wiki. «Ainhoa Achutegui» *hmong.es* (Noiz kontsultatua: 2023-02-14).
2. ↑   **(Gaztelaniaz)** «GD María Teresa habló con la directora de la abadía de Neumünster en Luxemburgo sobre las dificultades relacionadas con el covid. 17 febrero 2022» *Cotilleando - El mejor foro de cotilleos | Desde 2004* (Noiz kontsultatua: 2023-02-14).
3. ↑    *Ainhoa Achutegui succède à Danielle Igniti.*  29/01/2015.
4. ↑    *Ainhoa Achutegui.* .
5. 1 2   Bertrand, Jean-Luc.  (7/2/2020). *Jean-Luc Bertrand a reçu Ainhoa Achutegui, directrice de l'Abbaye de Neumünster, dans sa séquence «Story».* .
6. ↑    *Women at the helm of Luxembourg's cultural base.*  06/03/2013.
7. ↑    *Nova directora da Abadia de Neumünster fala português.*  10/12/2013.

Kanpo estekak
-------------

* Wiener Werkstätten- und Kulturhaus (WUK)
* Edouard-Juncker zentro teknologikoak
* Centre Culturel de Rencontre Neumünster

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q16438795
* Commonscat Multimedia: Ainhoa Achutegui

---

 |

* Wd Datuak: Q16438795
* Commonscat Multimedia: Ainhoa Achutegui